open-index/open-wikipedia-markdown huggingface dataset:
Unfriended

***Unfriended*** é un filme estadounidense de suspense psicolóxico dirixido polo ruso-xeorxiano Levan Gabriadze, escrito por Nelson Greaves e producido por Jason Blum, Adam Sidman e Timur Bekmambetov.

## Personaxes 
* Shelley Hennig como Blaire Lily
* Moses Jacob Storm como Mitch Roussel 
* Renee Olstead como Jessica "Jess" Felton
* Will Peltz como Adam Sewell
* Jacob Wysocki como Ken Smith 
* Courtney Halverson como Valerie "Val" Rommel 
* Heather Sossaman como Laura Barns 
* Mickey River como Dank Jimmy 
* Cal Barnes como Rando Pauls
* Matthew Bohrer como Matt
* Christa Hartsock como rapaza do Chatroulette

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Formiche di Grosseto

Os **Formiche di Grosseto** ("formigas de Grosseto") é un grupo de illotes que emerxen agudamente no Arquipélago Toscano. Están situados no mar aberto entre a costa do parque natural de Maremma e Pianosa, aproximadamente a 24&nbsp;km de Porto Santo Stefano en Monte Argentario e a 15,1&nbsp;km de Marina di Grosseto. Forman parte do *comune* de Grosseto e están nunha reserva natural que forma parte dunha área de protección especial.

## Descrición 
Os "Formiche di Grosseto" son tres illotes nomeados, segundo as súas dimensións, "Formichino", "Formica Media" e "Formica Grande" que desenvolven unha superficie total de aproximadamente 120.000 metros cadrados que se estenden aliñados de noroeste a sueste sobre 1,6&nbsp;km. *Formichino* é o máis pequeno e está formado por dous arrecifes, é o máis meridional e ten unha superficie de soamente 20 metros cadrados. Formica Media é unha longa e estreita franxa de rocha que continúa baixo a auga nun baixío. *Formica Grande* é o máis grande, ten forma romboidal, ten 370 metros de longo e 230 metros de largo, é o máis setentrional e a sede dun faro. A illa conta con tres antigos puntos de atraque en tres lados diferentes para permitir o amarre dependendo do vento e está equipado cun heliporto utilizado para o mantemento do faro.

## Flora e fauna 
miniatura|esquerda|Mergullo en Formiche di Grosseto

Os *Formiche dei Grosseto* é un lugar para gozar do mergullo pola riqueza das súas augas. O leito mariño é próspero en esponxas, gorgoniidae, *Sabella spallanzanii* e en peixes como meros, saragos, congros, muraenas, homarus e palinurus elephas.

## Notas
## Véxase tamén
### Outros artigos
*Arquipélago Toscano

### Ligazóns externas
*Gallery Formiche di Grosseto lighthouse *Marina Militare*
* Servizio Fari Marina Militare
Illa de Palmaiola

**Palmaiola** é un illote situado no medio da Canle de Piombino, a 3&nbsp;km da punta nordés de Elba e 7&nbsp;km de Piombino. Forma parte do concello (*comune*) de Rio Marina e é na súa totalidade propiedade do Estado.

## Xeografía 
No século XIV foi nomeada *Insulam Palmarole* debido á abundancia da palmeira ananas mediterráneas nese momento. Palmaiola ten cantís rochosos e escarpados e unha forma triangular. Ten 461 metros de longo, 396 metros de ancho, 85 metros de altura e 1,7&nbsp;km de costa. Está integrado na Área de Protección Especial da Unión Europea como Sitio de Importancia Comunitaria e forma parte do Parque Nacional do Arquipélago Toscano.

## Fauna 
Palmaiola ten a vantaxe de ter cantís inaccesibles e unha vexetación espesa e baixa como a garriga, formado por plantas de folla perenne. Consecuentemente, o corvo, a pardela cincenta, o falcón peregrino e a gaivota de Audouin atopan un lugar seguro para aniñar. Outras especies [endémicas] no illote é o gecko europeo.

## Faro de Palmaiola 
Os pisanos construíron no 909 unha torre, restaurada por Appiano do Principado de Piombino en 1534. O 15 de xaneiro de 1844 inauguráronse un novo faro e a casa do gardián do faro, que foron operados pola enxeñería civil para as obras marítimas. En 1911 o faro transferiuse ao servizo da Regia Marina. O faro componse dun edificio branco dun piso, de 14 metros de altura, coroado por unha torre cuadrangular con balcón e lanterna situada a unha altura de 105 metros sobre o nivel do mar. Está completamente automatizado, activo e operado por Marina Militar identificado polo número de código 2016 EF. Preto do edificio un construíuse un heliporto que é utilizado polo Marina Militar EH-101 para voar regularmente co equipo de mantemento. Ten unha unidade de enerxía solar e emite unha característica de luz alterna nun período de cinco segundos visible ata 10 millas náuticas.

## Galería

Image:Palmaiola island - northern rock and lighthouse.jpg|Il  Frate e o faro
Image:Palmaiola island - northern rock.jpg|Il  Frate
Image:Palmaiola island - lighthouse.jpg|Faro e sendeiro
Image:Palmaiola island - front view.jpg|Vista desde o sueste
File:Palmaiola's gull.jpg|A illa, detrás dunha gaivota

## Notas
## Véxase tamén
### Outros artigos
* Arquipélago Toscano
* Illa de Elba

### Ligazóns externas
* Scheda Formulario "Natura 2000" per il sito IT5160011 sulle isole di Palmaiola e Cerboli
*
Manjaro Linux

**Manjaro Linux**, ou **Manjaro**, é unha distribución de Linux baseada en Arch Linux. Está enfocada a ser unha distribución lixeira e rápida, coas últimas versións de aplicacións e pensada tanto en novos usuarios como usuarios de Linux avanzados. Manjaro ten unha actualización continua, ao igual que fai Arch, e emprega como xestor de paquetes a pacman. Ten edición cos ambientes de escritorio Xfce, KDE Plasma e GNOME 3, e ademais conta cunha edición minimalista (só os paquetes esenciais) chamada "NET-Edition".

Os seus principais desenvolvedores son austríacos, franceses e alemás.

## Versións
## Notas
## Véxase tamén
### Ligazóns externas
*Wiki de Manjaro
Manuel da Ventosela

**Manuel Álvarez Rivero**, coñecido como **Manuel da Ventosela**, nado en Novás (O Rosal) o 29 de marzo de 1907 e finado no mesmo concello o 7 de novembro do 1944, foi un poeta galego.

## Traxectoria 
Con 14 anos emigrou a Sevilla onde traballou no comercio co seu tío Francisco Lorenzo Fernández. Volveu a Galicia a facer o Servizo Militar en Ferrol. Publicou poemas e relatos en *Heraldo Guardés*, *El Pueblo Gallego*, *Vida Gallega*, *Nuevo Heraldo* e *Alma Gallega*. En 1932 publicou o poemario *Lágrimas del corazón*. Volveu de Sevilla para incorporarse á guerra no bando franquista e escribiu poesía e crónicas en diversos xornais. Ao rematar a guerra foi concelleiro no Rosal e depositario municipal. Entre 1942 e 1943 formou parte da directiva da Sociedade Liga de Amigos, da que foi secretario e bibliotecario.

En 2007 o concello do Rosal editou *Novos poemas de Manuel da Ventosela en galego e castelán*.

## Véxase tamén 
### Bibliografía 
* 
* 
* 
### Ligazóns externas 
* Manuel da Ventosela
Circle (filme de 2015)

***Circle*** é un filme estadounidense de suspense psicolóxico escrito e dirixido por Aaron Hann e Mario Miscione que se estreou no 2015. Está protagonizado por Carter Jenkins, Lawrence Kao, Allegra Masters, Michael Nardelli, Julie Benz, Mercy Malick, Lisa Pelikan e Cesar Garcia. Está inspirado no drama de 1957 *Doce homes sen piedade* e foi rodado no ano 2014. No filme, ciencuenta persoas acordan nunha habitación escura, e descobren que un deles morrerá se tentan saír ou cada dous minutos. Cando descobren que poden votar quen morre, as decisións tomaranse en función dos valores persoais.

## Personaxes 
* Michael Nardelli como Eric
* Allegra Masters como muller embarazada
* Molly Jackson como nena pequena (Katie)
* Jordi Vilasuso como soldado
* Julie Benz como esposa
* Kaiwi Lyman como home con barba
* Lisa Pelikan como supervivente de cancro
* Lawrence Kao como rapaz asiático
* Zachary James Rukavina como home cun só brazo
* Daniel Lench como home rico
* Matt Corboy como marido (Craig)
* Rene Heger como ateo
* Coley Speaks como muller afroamericana
* Sara Sanderson como muller fermosa (Christina)
* Michael McLafferty como Avogado
* Mercy Malick como lesbiana
* Michael DiBacco como policía
* Muneer Katchi como home silencioso
* Carter Jenkins como College guy
* Daniel Yelsky como Shaun
* Rivka Rivera como tradutora
* Howard S. Miller como Howard
* Cesar Garcia como home tatuado
* David Reivers como Bruce
* David Saucedo como home hispano
* Jamie Lee Redmon como adolescente
* Aimee McKay como Beth
* Gloria Sandoval como muller estranxeira
* Jacquelyn Houston como Doutora (Susan)
* Kurt Long como Deacon
* Bill Lewis como home maior
* Han Na Kim como muller asiática
* John Edward Lee como home que conta
* Fay DeWitt como muller maior
* Emilio Kassel como home que mata á nai
* Kevin Sheridan como primeiro home

## Notas 
## Véxase tamén 
### Ligazóns externas 
* 
* Ficha en RottenTomatoes
Sinecismo

O termo **sinecismo** (, *synoikismós*) refírese, no caso grego, ao proceso histórico de unión de dúas ou máis cidades, tanto desde o punto de vista físico como xurídico. O sinecismo podería contribuír ao fortalecemento dunha polis existente ou crear unha nova. As razóns que deron orixe ao sinecismo podería ser: o dominio dunha terra por parte dunha cidade máis poderosa (caso da Ática por parte de Atenas), o fortalecemento da situación económica e financeira dunha cidade, as necesidades urbanísticas ou as necesidades militares (caso de Beocia por parte de Tebas).

O diocismo (διοικισμóς, *dioikismos*) é o contrario de sinecismo: a creación de comunidades independentes dentro do territorio dunha polis. Este proceso podía manifestarse de distintos xeitos, como o asentamento de comunidades novas pero independentes dentro do territorio de Constantinopla en terreos abandonados debido á contracción da poboación, ou a contracción de Tesalónica desde o territorio que ocupaba fora dos muros debido á ocupación dos campos polos turcos.

## Notas
## Bibliografía
* 
*
Francisco Álvarez Pena

**Francisco Álvarez Pena**, nado en Mugueimes (Muíños) o 1 de outubro de 1874 e finado na mesma vila o 11 de outubro de 1956, foi un avogado e político galego.

## Traxectoria 
Foi secretario do concello de Entrimo (1900-1908). En 1903 foi elixido deputado provincial polo distrito de Xinzo-Verín. Foi nomeado rexistrador interino da propiedade de Bande en 1911. Axitador e orador agrario. Interveu con Basilio Álvarez  nas concentracións agrarias de Bande, Lobios e Porqueira nos anos 1913 e 1914. Tamén participou nas conferencias agrarias deses anos, intervindo na reunión preparada pola Colonia Gallega de Lisboa. Foi nomeado xuíz municipal de Muíños en 1915, posto ao que renunciou en 1919. Foi candidato agrario a deputado a Cortes por Bande nas eleccións de 1918. Deu unha conferencia no Ateneo de Madrid sobre *Los partidos políticos actuales y los agrarios gallegos*. En 1926 foi nomeado secretario do concello de Muíños, presidindo a Unión Patriótica do partido de Bande na ditadura de Primo de Rivera. Volveu ser nomeado secretario do concello de Muíños en 1934. Co golpe de Estado do 18 de xullo de 1936 foi detido co seu fillo Francisco e ingresaron na Prisión Provincial de Ourense o 14 de agosto. Volveu se detido o 14 de setembro de 1937 pola deserción do seu fillo Luis, e saíu en liberdade o 2 de outubro. En 1941 pasou a ser secretario do concello do Irixo.

## Vida persoal 
Casou con María Sánchez Castro, e foi pai de María Teresa, José Ramón, Luis e Francisco Aser Álvarez Sánchez.
## Notas 
## Véxase tamén 
### Bibliografía 
* Artigo "ÁLVAREZ PENA, Francisco" na Gran Enciclopedia Galega.
### Ligazóns externas 
* Expediente persoal do recluso Francisco Álvarez Pena
Fátima (nome)

[miniatura|Imaxe orixinal da [Virxe de Fátima.]]

**Fátima** (en , *Fāṭima*) é un nome propio feminino galego. Esta forma escrita tamén é común co castelán e co portugués. A súa orixe é o árabe "fatama" ‘destetar’, significa ‘a que deixou de mamar’, e de aí, ‘doncela’. O nome foi de sempre moi común nas mulleres musulmás, xa que Fátima era o nome da filla do profeta Mahoma. Porén, as mulleres cristiás de España, Portugal, ou o Brasil e outros países castelanfalantes e lusofalantes tamén levan dende o século XX este nome pola Virxe de Fátima. A pronuncia persa é *Fatemé*, transliterado no sistema UniPers como *Fatemeh*.

En xaneiro de 2023 existían 2&nbsp;605 mulleres en Galicia co nome Fátima, cunha media de idade de 36,1 anos.

## Fátima noutras linguas 
* Alemán: Fatima
* Aragonés: Fatima
* Castelán: Fátima
* Catalán: Fàtima
* Éuscaro: Fatima
* Francés: Fatima
* Inglés: Fatima
* Italiano: Fatima
* Portugués: Fátima

## Festa da Virxe de Fátima 
* 13 de maio: Nosa Señora de Fátima.

## Personaxes soados 
### Galegas 
* Fátima Abal, política galega do PSdeG-PSOE.
* Fátima Iglesias, pedagoga e política galega. 
* Fátima Balsa, enfermeira e política galega. 
* Fátima Monteagudo, política galega do PSdeG-PSOE.
* Fátima Peón Torres, escritora e directora de teatro galega.

### Outras 
* Fatima az-Zahra, filla do profeta Mahoma.
* Fátima Baeza, actriz española.
* Fátima Báñez, política, economista e xurista española.
* Fátima Bernardes, xornalista brasileira.
* Fátima Blázquez, exciclista profesional española.
* Fátima bint Asade, tía de Mahoma.
* Fátima bint Hizam ao-Qilabiyya, nai de Abbas ibn Ali.
* Fàtima Bosch i Tubert, doutora en farmacia catalá.
* Fátima de Madrid, astrónoma andalusí do século X.
* Fátima Mereles, botánica, profesora, curadora, e exploradora paraguaia.
* Fátima Miranda, cantante, compositora e investigadora española.
* Fatima Moreira de Melo, xogadora de hockey sobre herba e modelo holandesa.
* Fátima Pelaes, socióloga, e política brasileira.
* Fatima Robinson, directora de vídeos musicais e coreógrafa estadounidense.
* Fátima Rodríguez, escritora, tradutora e profesora española.
* Fátima Torre, actriz mexicana.
* Fatemé Yavadí, política conservadora iraniana e exvicepresidente do goberno de Irán (2005-2009).

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Fonte Lamela, Cereo, Coristanco

**Fonte Lamela** é un lugar da parroquia de Cereo no concello coruñés de Coristanco na comarca de Bergantiños.

## Lugares e parroquias 
### Lugares de Cereo 
### Parroquias de Coristanco
Masculino xenérico

[miniatura|Concienciación sobre o masculino xenérico na sinaléctica en [Narón.]]
O **masculino xenérico** é unha convención lingüística segundo a cal o masculino serve tanto para designar os individuos de sexo masculino como a toda especie sen distinción de sexos. É unha convención que se identifica na gramática da maioría das linguas europeas, mais que tamén se estende a outros campos como a sinaléctica.
Segundo o Parlamento Europeo, a utilización xenérica do masculino percíbese cada vez máis como unha discriminación contra as mulleres

## O sexismo e o masculino xenérico 
O masculino xenérico inclúese, segundo a Deputación da Coruña, dentro do sexismo na linguaxe e considerado dentro da discriminación sexual, mais desde a análise de que non é sexista a linguaxe, xa que dispón de masculinos, femininos e neutros. No entanto, serían as persoas as que lle darían un uso sexista á linguaxe ao empregar a forma masculina como xenérica. e que é un mecanismo inclusivo e en linguas nas que houbo un acordo para un uso non sexista da linguaxe consideraron a dificultade da súa substitución. En Francia hai un movemento pola escrita inclusiva. En 2019 a Academia fracesa permitiu a feminización dos oficios.

## O masculino xenérico na lingua galega 
O masculino xenérico non está estandarizado na lingua galega, aínda que está presente nos usos das/dos falantes. A gramática da lingua galega elaborada por Rosario Álvarez e Xosé Xove considera que hai casos en que xa é de norma usar o masculino e o feminino en plural para referirse a individuos dos dous sexos e que é unha tendencia social en extensión deixar de usar o masculino xenérico (denominado na gramática membro extensivo) en contextos referidos a persoas dos dous sexos. As distintas administracións publicaron guías de linguaxe non sexista nas que inclúen o masculino xenérico como parte do sexismo na linguaxe e programaron a aplicación Exeria para facilitar a súa substitución.

O Manual de estilo do Diario Oficial de Galicia considera que o uso do masculino como xénero non marcado contribúe a invisibilizar a presenza das mulleres  e considera que os textos institucionais deben evitar os usos discriminatorios. A Xunta de Galicia fai recomendacións para a substitución do que considera *un falso xenérico masculino para outros termos da lingua con valor xenérico real.*

## O masculino xenérico nos apelidos 
Os apelidos pertencentes á clase dos sobrenomes tiñan flexión de xénero. O Rexistro Civil fixou a forma masculina como denominación oficial.

## Notas
## Véxase tamén
### Outros artigos
*Linguaxe non sexista
*Feminino xenérico

### Ligazóns externas 
* Aplicación Exeria
* [Masculino genérico: O homem. Artigo de Celso Álvarez Cáccamo(https://gl.wikipedia.org/wiki/Celso_%C3%81lvarez_C%C3%A1ccamo) criticando o masculino xenérico]
Les Revenants (serie de televisión)

***Les Revenants*** é unha serie de televisión francesa de drama sobrenatural creada por Fabrice Gobert. Está baseada no filme francés *Les Revenants*, dirixido por Robin Campillo. A serie estreouse o 26 de novembro de 2012 en Canal+ e consta de dúas tempadas, de oito capítulos cada unha. No ano 2013, a primeira tempada gañou un Emmy Internacional á mellor serie dramática. A segunda tempada, estreouse o 28 de setembro de 2015 en Canal+, e rematou o 19 de outubro de 2015.

No 2015, estreouse unha adaptación en lingua inglesa, *The Returned*, mais foi cancelada despois da primeira tempada rematando sen final.

## Sinopse 
Nunha pequena vila francesa de montaña reaparecen persoas mortas, aparentemente vivas e normais. Entre elas está a vítima dun accidente de autobús escolar, Camille, un noivo suicidado o día da súa voda, Simon, un neno pequeno chamado "Victor", e o asasino en serie Serge. Mentres tratan de recuperar as súas vidas, ocorren fenómenos moi estraños: caídas da electricidade, a baixada do nivel do encoro local, a presenza de animais mortos e a aparición de marcas no corpo dos vivos e dos mortos.

## Personaxes 
### Principais 
;Os "Regresados"
* Yara Pilartz como Camille Séguret
* Swann Nambotin como Victor/Louis Lewanski
* Pierre Perrier como Simon Delaître
* Guillaume Gouix como Serge Garrel
* Ana Girardot como Lucy Clarsen
* Laetitia de Fombelle como Viviane Costa
* Ernst Umhauer como Virgil
* Armande Boulanger como Audrey Sabatini
* Thomas Doret como Esteban Koretzky
* Mélodie Richard como Esther
* Michaël Abiteboul como Milan Garrel

;Outros
* Jenna Thiam como Léna Séguret
* Anne Consigny como Claire Séguret
* Frédéric Pierrot como Jérôme Séguret
* Jean-François Sivadier como Pierre
* Grégory Gadebois como Toni Garrel
* Clotilde Hesme como Adèle Werther
* Brune Martin como Chloé Delaitre
* Céline Sallette como Julie Meyer
* Claude Leveque  como Michel Costa
* Samir Guesmi como Thomas Mézache
* Alix Poisson como Laure Valère
* Constance Dollé como Sandrine Sabatini
* Jérôme Kircher como Jean-François
* Laurent Lucas como Berg

### Recorrentes 
* Laetitia de Fombelle como Viviane Costa
* Bertrand Constant como Bruno
* Matila Malliarakis como Frédéric
* Guillaume Marquet como Alcide
* Franck Adrien como Yan Sabatini
* Carole Franck como Mademoiselle Payet
* Armande Boulanger como Audrey Sabatini
* Ernst Umhauer como Virgil
* Laurent Capelluto como maior do exército
* Alice Butaud como Madame Lewanski
* Pauline Parigot como Ophélie
* Thomas Doret como Esteban
* Vladimir Consigny como Morgane
* Nicolas Wanczycki como Tenente Janvier
* Aurélien Recoing como Etienne Berg

## Notas 
## Véxase tamén 
### Ligazóns externas 
* Páxina oficial 
*
Lingua maorí das Illas Cook

O **maorí das Illas Cook** é unha lingua malaio-polinesia oriental falada nas Illas Cook, e é unha lingua indíxena do Reino de Nova Zelandia. O maorí das Illas Cook está estreitamente relacionada co maorí de Nova Zelandia pero non son mutuamente intelixibles. O maorí das Illas Cook é chamado sinxelamente **māori** cando non hai necesidade de diferencialo do maorí de Nova Zelandia, pero tamén é coñecido como **Māori Kuki Airani**, ou **rarotongano**. Moitos dos insulares de Cook tamén o chaman *Te reo Ipukarea*, que quere dicir literalmente "a lingua da patria ancestral". O maorí das Illas Cook está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Lingua maorí

### Bibliografía 
* *Cook Islands Maori Database Project *, An online project created to build a collection of Cook Islands Maori Words based on existing print dictionaries and other sources. 
* *Cook Islands Maori Dictionary*, por Jasper Buse xunto con Raututi Taringa, editado por Bruce Biggs e Rangi Moeka'a, Auckland, 1995.
* *A dictionary of the Maori Language of Rarotonga*, Manuscript by Stephen Savage, Suva :  IPS, USP in association with the Ministry of Education of the Cook Islands, 1983.
Lingua lezguia

O **lezguio** é unha lingua caucásica que pertence á familia de linguas lezguias. É falada polo pobo lezguio, que vive no sur de Daguestán e no norte de Azerbaidján. O lezguio é unha lingua literaria e unha lingua oficial da república rusa de Daguestán. Está clasificada como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en lezguio
### Bibliografía 
*
*
Syphon Filter (videoxogo)

***Syphon Filter*** é un videoxogo de tirador en terceira persoa desenvolvido por SCE Bend Studio (antigamente Eidetic) e publicado por Sony Computer Entertainment (antigamente 989 Studios) para PlayStation. É o primeiro xogo da franquía *Syphon Filter*, e o argumento céntrase nos axentes especiais Gabriel Logan e Lian Xing, cuxa misión é capturar un terrorista internacional de Alemaña.

## Notas
Emmanuel Macron

**Emmanuel Jean-Michel Frédéric Macron** ([emanɥɛl makʁɔ]), nado en Amiens o 21 de decembro de 1977 é un político francés, alto funcionario público e ex-banqueiro de investimentos.

## Traxectoria
Está diplomado en filosofía pola universidade de Nanterre de París e completou un mestrado en asuntos públicos no Instituto de Estudos Políticos de París. Graduouse na Escola Nacional da Administración en 2004 e traballou como inspector de facenda na Inspección Xeral de Finanzas antes de converterse en banqueiro de investimento en Rothschild & Cie.
Membro do Partido Socialista (PS) entre 2006 e 2009 foi designado secretario xeral adxunto no primeiro goberno de François Hollande en 2012. En 2014 foi nomeado ministro de economía, industria e asuntos dixitais no segundo goberno Valls, no que promoveu reformas a favor das empresas. Renunciou en agosto de 2016 para presentarse ás eleccións presidenciais francesas de 2017. En novembro de 2016 anunciou que se presentaría ás eleccións co partido centrista En Marche! que que fundou en abril de 2016. Gañou a primeira volta das eleccións presidenciais, pasando á segunda volta na que se enfrontou a Marine Le Pen o 7 de maio de 2017. Co 65,5&nbsp;% dos votos estimados converteuse en presidente da república Francesa.

## Notas
Palacio de Peterhof

**Peterhof** (en  *Petergof*), orixinalmente *Peterhof*, que en alemán significa "Pazo/Xardín de Pedro), tamén coñecido como "Versailles Ruso", é un conxunto de pazos e xardíns, mandados construír por Pedro o Grande. Atópase nas proximidades dunha cidade de 82.000 habitantes co mesmo nome, a uns trinta quilómetros da antiga capital rusa, San Petersburgo (20&nbsp;km ao oeste e 6&nbsp;km a sur), con vistas ao Golfo de Finlandia, un brazo do Mar Báltico. Así como o centro histórico de San Petersburgo, o Palacio do Peterhof forma parte do Patrimonio Mundial da UNESCO. No centro do complexo atópase o Gran Palacio, edificado no terrazo marítimo, de estilo barroco, con amplos xardíns e fontes.
miniatura|Peterhof: a fonte de Samson de San Petersburgo e a canle do mar.|esquerda

## Notas
Club Deportivo Aparejadores Rugby Burgos

O **Club Deportivo Aparejadores Rugby Burgos**, denominado **Recoletas Burgos - Caja Rural** por razóns de patrocinio, é un equipo de rugby da cidade de Burgos, que naceu no ano 2006 froito da fusión dos clubs *Ferroplás* Burgos Rugby Club e Aparejadores Rugby Club, que comezara a súa actividade a comezos dos anos 70 na Escola Universitaria de Arquitectura Técnica.

O primeiro equipo sénior masculino compite na primeira división do rugby español, a División de Honra. Antes diso foi un club dominador da segunda división e aspirante ó ascenso á máxima categoría en 2016 e 2017, un ascenso que finalmente acadou en 2018. Na tempada 2022/23 foi subcampión da División de Honra e da Copa do Rei, caendo nas dúas fináis fronte ó VRAC de Valladolid. O 24 de setembro de 2023 gañou a Supercopa de España contra o mesmo rival, acadando o seu primeiro título oficial. 
## Traxectoria
* A Primeira Nacional desapareceu no verán de 2014.
## Tempada actual
## Xogadores 2016-17
## Notas
## Véxase tamén
### Ligazóns externas
* Páxina web oficial do Aparejadores Rugby Burgos 
* Páxina web oficial da Federación Española de Rugby 
### Outros artigos
Abrente (1957)

A revista ***Abrente*** é unha revista de periodicidade anual publicada por primeira vez en 1957 pola Casa Galicia de Valladolid. A súa primeira publicación realizouse cunha tiraxe de 1000 exemplares. A revista está escrita en galego e castelán, mais con predominio do castelán. O galego só é empregado en colaboracións literarias. A revista ten entre 24 e 64 páxinas e é gratuíta. As empresas encargadas da súa impresión foron Gráficas Lafalpoo (Valladolid) e a Imprenta Samagón (Sevilla, 46 (Delicias)).

A dirección da revista estivo constituída por Francisco Villares Ortuño, Jesús Rodríguez Chás Gómez, José Pérez Sanjurjo, María Nieves Ramos, Ramón Vázquez Rivas e Xoán Manuel González.

## Colaboradores 
Algúns colaboradores da revista foron Álvaro Cunqueiro, Ángela Alonso (fotografía), Antonio Barbosa Fernández, Antonio Diéguez Añel, Ánxel Gómez Montero, Augusto M. Casas, Camilo Alonso Vega, Camilo Domínguez Vicente, Cándido Conde Pumpido, Celso Emilio Ferreiro, Constantino Lobo Montero, Eduardo Sanjurjo, Esmeralda Romanos, Fermín Gutiérrez de Soto, Fernando Medina Mendoza, Fernando Quiroga Palacios, Francisco López Carballo, G. Arias, Geli Plaza (fotografía), Gerardo Diego, Jesús García Fiso, José María Pérez Sanjurjo (asesoramento), Juan Beceiro, Juan Ferreiro González, Loreto Pérez Pescador, Luciano del Río, Luis Romay, Manuel Cuña Novás, Manuel Fernández Castro, Manuel Fraga, María do Carme Taboada Besteiro, Oscar Muñoz Ovelleiro, Pedro Nieto Antúnez, Pío Cabanillas Gallas, Purificación Martín Sanz, Ramón Lorenzo, Ramón Otero Pedrayo, Ramón Robles Pazos, Roberto Luis Moskowich, Susana Menéndez Otero, Xerardo Caíña Lamas, Xosé Neira Vilas.

## Contido 
O contido da revista está ligado ao obxectivo da súa creación: achegar Galicia e a súa cultura a todos os asentados en Valladolid. En consecuencia, as temáticas desenvolvidas son a lingua, a literatura, o folclore, os contos e lendas etc. Os primeiros números están adicados a Santiago Apóstolo e, de feito, a súa publicación coincidía con esas datas até 1985.

A revista presenta abundante publicidade de carácter comercial por tódalas súas páxinas. As fotografías non son moi abundantes, principalmente de paisaxes galegas. Tamén inclúe debuxos e viñetas humorísticas.

## Véxase tamén
### Bibliografía 
* 
* 
* 

* 
* 

### Outros artigos 
* Publicacións impresas da diáspora galega
### Ligazóns externas 
*https://galiciaenvalladolid.es/revista-abrente/
Fátima

**Fátima** pode referirse a:

## Persoas 
* Fátima, nome feminino de orixe árabe. 
* Fátima az-Zahra, a filla do profeta Mahoma
* Fátima a Horra, máis coñecida como *Aixa*, raíña moura de Granada.
* Virxe de Fátima, advocación da Virxe María.
** Segredo de Fátima, mensaxes da aparición mariana.

### Lugares 
; Na Arxentina
* Fátima, localidade do partido de Pilar, na provincia de Buenos Aires.
* Barrio Fátima, barrio do municipio de Garupa, provincia de Misións.
* Estación Fátima, estación ferroviaria.
; No Brasil
* Nossa Senhora de Fátima, barrio brasileiro en Rio Grande do Sul.
* Fátima, municipio do estado de Baía.
* Fátima, municipio do estado de Tocantins.
* Fátima do Sul, municipio do estado de Mato Grosso do Sur.
; En España
* Fátima, localidade do municipio de Castril, na provincia de Granada.
* Fátima, localidade do municipio de El Paso, na provincia de Santa Cruz de Tenerife.
* Fátima, localidade do municipio de Los Silos, na provincia de Santa Cruz de Tenerife.
* Barriada de Fátima, localidade do municipio de Espera, na provincia de Cádiz.
* Santaella de Fátima, localidade do municipio de Carmona, na provincia de Sevilla.
; En Macau
* Nossa Senhora de Fátima, freguesía de Macau
; No Paraguai
* Virgen de Fátima, barrio da cidade  de Asunción.
; En Portugal
* Fátima, freguesía do municipio de Ourém, no distrito de Santarém.
** Santuario de Fátima, basílica dedicada á Virxe de Fátima.
* Nossa Senhora de Fátima, freguesía do municipio de Aveiro, no distrito de Aveiro.
* Nossa Senhora de Fátima, freguesía do municipio de Entroncamento, no distrito de Santarém.
* Nossa Senhora de Fátima, freguesía do municipio de Lisboa, no distrito de Lisboa.
Władysław Bukowiński

**Władysław Bukowiński** (en ), nado o 22 de decembro de 1904 en Berdychiv (Imperio Ruso, hoxe Ucraína) e finado o 3 de decembro de 1974 en Karaganda (R.S.S. de Kazakhstán), foi un sacerdote polaco católico latino, prisioneiro do gulag e misioneiro na Asia central soviética. Foi beatificado polo papa Francisco o 11 de setembro de 2016.
Raigame

:*Para: Raigame, boletín informativo da irmandade galega de Madrid, véxase Raigame (1979)*.

***Raigame: revista de arte, cultura e tradicións populares*** é unha publicación cultural semestral do Centro de Cultura Popular Xaquín Lorenzo e a Deputación de Ourense.

## Descrición 
Botou a andar en maio de 1995, impulsada pola Escola Provincial de Danza e a agrupación Castro Floxo.

A edición, cun número de páxinas que xira arredor das 100, contén abundantes gravados, debuxos e fotografías en branco e negro.

## Autores 
*Raigame* publicou textos de, entre outros, Marcelino Agís Villaverde, Marilar Aleixandre, Isaac Alonso Estraviz, Xesús Alonso Montero, Diego Ameixeiras, Rosa Aneiros, Miguel Anxo Araúxo Iglesias, Xosé Luís Axeitos, Carlos Baliñas Fernández, Carlos Barros, Begoña Bas, Justo G. Beramendi,Carlos L. Bernárdez, Carmen Blanco, Borobó, Lino Braxe, Manuel Caamaño Suárez, Francisco Calo Lourido, Tucho Calvo, Manuel Casado Nieto, Arturo Casas, Xavier Castro, Xosé Manuel Cid, Alba Cid, Antón Costa Rico, Isaac Díaz Pardo, Xosé María Dobarro, Xoán Carlos Domínguez Alberte, Xosé Ramón Fandiño Veiga, Francisco Fariña Busto, Francisco Fernández del Riego, Miguel Anxo Fernández Fernández, Celso Emilio Ferreiro, José Fuentes Alende, Olga Gallego, Valentín García Gómez, Carlos García Martínez, Pilar García Negro, Helena González Fernández, Xosé González Martínez, Clodio González Pérez, Xosé Manuel González Reboredo, Ricardo Gurriarán, Modesto Hermida, Baldomero Iglesias Dobarrio, Anselmo López Carreira, Francisco López-Barxas, Manuel Lugrís Freire, Manuel Mandianes, Manuel María, Xosé Luís Méndez Ferrín, Henrique Monteagudo, Xosé Neira Vilas, Ramón Nicolás, Olga Novo, Ramón Otero Pedrayo, Cándido Pazó, Augusto Pérez Alberti, Victorino Pérez Prieto, Xosé Ramón Quintana, Belén Regueira, Elixio Rivas Quintas, Claudio Rodríguez Fer, Eladio Rodríguez González, Xosé Manuel Sánchez Rei, Olegario Sotelo Blanco, Raúl Soutelo Vázquez, Marga do Val, Marcos Valcárcel, Carlos Aenlle, Pura Vázquez, Afonso Vázquez-Monxardín, Xosé Lois Vilar, Miro Villar e Ramón Villares.

## Notas 
## Véxase tamén 
### Bibliografía 
* 
* 
### Outros artigos 
* *Boletín da Real Academia Galega*
### Ligazóns externas 
* *Raigame*
* Catálogo Colectivo de la Red de Bibliotecas Universitarias (Catálogo REBIUN) .
Duke Nukem: Land of the Babes

***Duke Nukem: Land of the Babes***, antigamente chamado ***Duke Nukem: Planet of the Babes***, é un videoxogo de disparos en terceira persoa da franquía *Duke Nukem*. Este xogo é unha secuela directa do título de 1998 *Duke Nukem: Time to Kill*.

## Véxase tamén 
### Ligazóns externas 
* *Duke Nukem: Land of the Babes* en GameSpot
* *Duke Nukem: Land of the Babes* en IGN
Ricardo Atanes Castro

**Ricardo Atanes Castro**, nado en Cualedro o 5 de agosto de 1875 e finado en Xixón o 14 de agosto de 1936, foi un sacerdote católico latino galego, mártir na guerra civil, beatificado polo papa Francisco o 13 de outubro de 2013.

## Traxectoria 
Naceu en Cualedro o 5 de agosto de 1875, fillo dos campesiños Antonio e Magdalena.

Continuou os seus estudos de Filosofía e Teoloxía na casa central da congregación en Madrid, e o 27 de maio de 1899 foi ordenado sacerdote. En outubro do mesmo ano foi enviado á misión de Mérida (Iucatán) onde ademais do labor misioneiro foi profesor no seminario diocesano até 1909, cando deixou a docencia para dedicarse por enteiro á catequese aos maias de Xkanhá.

En 1914 foi enviado a Fort Worth (Texas), onde permaneceu até 1924 atendendo á poboación de lingua castelá. En 1924 foi enviado de volta a España, residindo inicialmente na casa de Ourense, da que foi nomeado superior en 1928.

## Culto 
Está aberta a súa causa de canonización pola vía do martirio como parte do grupo de Fortunato Velasco Tobar e 13 compañeiros da Congregación da Misión. Xunto a Ricardo Atanes, a causa inclúe a Tomás Pallarés Ibáñez, Salustiano González Crespo, Luis Aguirre Bilbao, Leoncio Pérez Nebreda, Andrés Avelino Gutiérrez Moral, Antoni Carmaniú Mercader, Fortunato Velasco Tobar, Pelayo José Granado Prieto, Amado García Sánchez, Gregorio Cermeño Barceló, Ireneo Rodríguez González, Vicente Vilumbrales Fuente e Narciso Pascual Pascual.

Os foros competentes da causa (as dioceses onde foron martirizados) son as dioceses de Teruel e Albarracín, Urgell, Sigüenza-Guadalajara, e a aquidiocese de Oviedo. e a cerimonia de beatificación tivo lugar o 13 de outubro do mesmo ano en Tarragona, e foi presidida polo cardeal Angelo Amato. A súa festividade é o 6 de novembro. No martiroloxio romano os beatos son lembrados deste xeito:

## Notas 
## Véxase tamén 
### Bibliografía 
* 

### Ligazóns externas 
* Biografía en CMGlobal.org
Bomberman Fantasy Race

é un videoxogo de carreiras desenvolvido por GraphicResearch Inc., estreado o 6 de agosto de 1998 no Xapón para Sony PlayStation por Hudson Soft. Foi estreado o 31 de marzo de 1999 en América do Norte por Atlus e en xullo de 2000 en Europa por Virgin Interactive. É un spin-off da serie de videoxogos Bomberman.

En Bomberman Fantasy Race, o xogador pode escoller seis personaxes diferentes e montar dous tipos de animais, Louie ou Tirra, cada un con habilidades únicas. No modo un xogador, compítese contra catro opoñentes controlados polo CPU para acadar o primeiro posto.

## Véxase tamén 
### Ligazóns externas 
* Bomberman Fantasy Race en Atlus.com
* Mobygames: Bomberman Fantasy Race
* Bomberman Fantasy Race at Ragey's Totally Bombastic Bomberman Shrine Place
Worms 4: Mayhem

***Worms 4: Mayhem*** é un videoxogo de artillaría e estratexia da serie *Worms* desenvolvido por Team17. É semellante ó seu predecesor en 3D *Worms 3D*, agás en que os xogadores poden personalizar a aparencia dos vermes (chapeus/cascos, lentes, cabelo, luvas/mans) así como crear armas únicas na "The Weapon Factory." O xogo tamén conta cunha tenda na que os xogadores poden mercar varios artigos empregando os puntos gañados completando misións da historia, retos e desbloqueando trofeos. Os artigos da tenda inclúen novos mapas, novos accesorios, bancos de voces e estilos de xogo.

## Notas 
## Véxase tamén 
### Ligazóns externas 
* Páxina oficial
Challengers

***Challengers*** é o cuarto álbum da banda canadense de indie rock The New Pornographers, publicado o 21 de agosto de 2007 a través dos selos Last Gang Records e Matador Records. O listaxe de cancións do disco foi revelado o día 1 de xuño de 2007. Un *box set* con tres CDs regravables en branco, chamado "Executive Edition", foi editado o 7 de agosto de 2007, dúas semanas antes do álbum, coa promesa de futuras descargas multimedia dende a web do grupo para que os seguidores compilasen e gravasen os seus propios CDs. O primeiro disco incluía caras B, demos e versións alternativas; o segundo, titulado "Live from the Future", tiña interpretacións ao vivo de temas relacionados co álbum; e o terceiro traía vídeos, fotos e traballos de arte dos discos. O material extra estivo dispoñible para descarga cos pedidos anticipados de *Challengers*. "Failsafe" é unha canción de A.C. Newman gravada inicialmente pola banda de indie pop canadense The Choir Practice, e aparecida no seu álbum de estrea varios meses antes da edición de *Challengers*.

*Challengers* estreouse no número 34 da lista estadounidense *Billboard 200*, vendendo unhas 20 000 copias na súa primeira semana.  "Myriad Harbour" foi número 79 na lista da *Rolling Stone* das 100 mellores cancións de 2007.

## Listaxe de cancións 
Todos os temas compostos por A. C. Newman, agás onde se indique.

# "My Rights Versus Yours" – 4:14
# "All the Old Showstoppers" – 4:07
# "Challengers" – 3:29
# "Myriad Harbour" (Dan Bejar) – 3:55
# "All the Things That Go to Make Heaven and Earth" – 3:06
# "Failsafe" – 2:36
# "Unguided" – 6:30
# "Entering White Cecilia" (Bejar) – 3:26
# "Go Places" – 4:27
# "Mutiny, I Promise You" – 4:09
# "Adventures in Solitude" – 4:14
# "The Spirit of Giving" (Bejar) – 4:00
# "Silent Systems" (Japanese release)
# "Fortune" (Japanese release)

### Edición en vinilo 
A edición en vinilo adjusta as cancións lixeiramente, cambiando a posición de dous temas polo que "Unguided" pecha a cara 1 e "Failsafe" abre a cara 2.
#### Cara 1 
# "My Rights Versus Yours" – 4:14
# "All the Old Showstoppers" – 4:07
# "Challengers" – 3:29
# "Myriad Harbour" (Bejar) – 3:55
# "All the Things That Go to Make Heaven and Earth" – 3:06
# "Unguided" – 6:30

#### Cara 2 
# "Failsafe" – 2:36
# "Entering White Cecilia" (Bejar) – 3:26
# "Go Places" – 4:27
# "Mutiny, I Promise You" – 4:09
# "Adventures in Solitude" – 4:14
# "The Spirit of Giving" (Bejar) – 4:00

## Notas
Opus Dei (álbum)

***Opus Dei*** é o terceiro álbum da banda eslovena de música industrial Laibach, publicado no ano 1987 a través do selo Mute Records. O disco inclúe "Geburt einer Nation" ("nacemento dunha nación"), unha versión en alemán da canción de Queen "One Vision", e dúas reelaboracións do único éxito da banda austríaca Opus "Live Is Life". A canción de Opus está en alemán como "Leben heißt Leben" e en inglés como "Opus Dei". "The Great Seal" é o himno do Neue Slowenische Kunst e a súa letra está collida do discurso de Churchill "We shall fight on the beaches" (loitaremos nas praias). Un novo arranxo da canción aparece no álbum *Volk*, co título "NSK". En *Volk* a canción aparece acreditada a Laibach e Slavko Avsenik, Jr.

Hai dúas conexións máis co álbum *A Kind of Magic* de Queen. Aínda que o *loop* de batería en "Trans-National" é case idéntico ao de "Don't Lose Your Head" de Queen, de feito está composto por samples do tema de introdución da película *A batalla de Neretva*, composta por Bernard Herrmann na súa versión en inglés. Os elementos de "How the West Was Won" (concretamente as guitarras rítmica e harmonizada) están inspiradas pola canción "Gimme The Prize" de Queen.

O álbum foi incluído no libro *1001 Albums You Must Hear Before You Die*. En 2023, *Consequence* situouno no número 6 da súa lista dos *50 mellores álbums industriais de todos os tempos*. Al Jourgensen de Ministry nomeouno un dos dez discos esenciais da música industrial.

## Listaxe de cancións 
## Notas
Need for Speed: Porsche Unleashed

***Need for Speed: Porsche Unleashed***, tamén estreado como ***Need for Speed: Porsche 2000*** en Europa, e ***Need for Speed: Porsche*** en América Latina e Asia, é un videoxogo de carreiras publicado no 2000. É o quinto título da franquía *Need for Speed*. *Porsche Unleashed* céntrase na condución de coches deportivos Porsche, con modelos que abranguen dende 1950 até 2000. O xogo caracterízase pola información detallada polo miúdo de Porsche e os seus coches. Ó contrario que outros xogos de *Need for Speed*, *Porsche Unleashed* non foi estreado no Xapón.

## Véxase tamén 
### Ligazóns externas 
* *Need for Speed: Porsche Unleashed* en MobyGames
Formula One 99

***Formula One 99*** é un videoxogo de 1999 desenvolvido por Studio 33 e publicado por Psygnosis. Os condutores que aparecen na imaxe do xogo son, de esquerda a dereita: Jean Alesi, Michael Schumacher e Mika Häkkinen.

## Véxase tamén 
### Ligazóns externas 
* *Formula One 99* en MobyGames
Yuck (álbum)

***Yuck*** é o álbum de estrea da banda inglesa de indie rock Yuck, publicado o 15 de febreiro de 2011 a través dos selos Fat Possum Records e Mercury Records. O grupo publicou o seu primeiro sinxelo, "Holing Out", o día 20 de febreiro. A edición xaponesa do álbum inclúe unha versión de "Natsu Nandesu" de Happy End, cantada pola baixista Mariko Doi.

## Antecedentes 
Daniel Blumberg e Max Bloom deixaran o seu anterior grupo, Cajun Dance Party, en 2008 e formaron Yuck no ano seguinte en Londres. A parella publicou dous sinxelos en vinilo a comezos de 2010, "Rubber" e "Georgia", e recrutaron pouco despois ao batería Jonny Rogoff e á baixista Mariko Doi (que recentemente deixara o grupo Levelload). A banda comezou a gravar *Yuck* no verán dese mesmo ano na casa dos pais de Max Bloom en Londres.

## Listaxe de cancións 
Todos os temas compostos por Daniel Blumberg e Max Bloom, agás os cortes 9 e 11 compostos por Max Bloom.

## Notas
Narciso Pascual Pascual

**Narciso Pascual Pascual**, nado o 11 de agosto de 1917 en Sarreaus (Tioira, Maceda) e finado en Guadalaxara o 6 de decembro de 1936, foi un relixioso católico latino galego, mártir na guerra civil, beatificado polo papa Francisco o 13 de outubro de 2013.

## Traxectoria 
Aos 14 anos entrou na escola apostólica do santuario da Nosa Señora dos Milagres do Medo, onde cursou dous cursos de humanidades. Porén, a falta de éxito nos estudos levouno a decidir ingresar como irmán na Congregación da Misión; anos despois o seu irmán Pedro seguiría os seus pasos como relixioso.

Completou os seus estudos no colexio central de Guadalaxara, e rematado o postulantado foi enviado ao seminario interno da orde en Madrid, ingresando no mesmo o 26 de novembro de 1933. En 1935 foi enviado a Cuenca para completar os estudos de teoloxía. O 27 de novembro de 1935 emitiu os voto, na festa da Virxe da Medalla Milagrosa.

En 1936, antes do estoupido da guerra e logo de varias ameazas, o superior do seminario ordenoulles aos seminaristas que marchasen, mais o irmán Pascual permaneceu en Cuenca, refuxiándose na casa dunha familia amiga. Alí andou oculto até que, ao pouco, se trasladou a Madrid para maior seguridade. Logo de recuperarse na capital foi enviado a Guadalaxara, onde foi feito prisioneiro cos seus compañeiros e foi fusilado o 6 de decembro de 1936, aos 19 anos.

## Culto 
Está aberta a súa causa de canonización pola vía do martirio como parte do grupo de Fortunato Velasco Tobar e 13 compañeiros da Congregación da Misión. Xunto a Narciso Pascual, a causa inclúe a Tomás Pallarés Ibáñez, Salustiano González Crespo, Luis Aguirre Bilbao, Leoncio Pérez Nebreda, Andrés Avelino Gutiérrez Moral, Antoni Carmaniú Mercader, Fortunato Velasco Tobar, Pelayo José Granado Prieto, Amado García Sánchez, Gregorio Cermeño Barceló, Ireneo Rodríguez González, Vicente Vilumbrales Fuente e Ricardo Atanes Castro.

Os foros competentes da causa (as dioceses onde foron martirizados) son as dioceses de Teruel e Albarracín, Urgell, Sigüenza-Guadalaxara, e a aquidiocese de Oviedo. e a cerimonia de beatificación tivo lugar o 13 de outubro do mesmo ano en Tarragona, e foi presidida polo cardeal Angelo Amato. A súa festividade é o 6 de novembro. No martiroloxio romano os beatos son lembrados deste xeito:

## Notas 
## Véxase tamén 
### Bibliografía 
*

### Ligazóns externas 
*Biografía en CMGlobal.org
Segovia, Segovia, O Corgo

**Segovia** é un lugar da parroquia de Segovia, no concello lugués do Corgo na comarca de Lugo. Segundo o IGE, en 2016 tiña 20 habitantes (13 homes e 7 mulleres).

## Lugares e parroquias 
### Lugares de Segovia 
### Parroquias do Corgo 
## Notas
Teenager of the Year

***Teenager of the Year*** é o segundo álbum en solitario do músico estadounidense Frank Black, líder dos Pixies, publicado o 23 de maio de 1994 a través dos selos 4AD e Elektra Records. Foi producido polo antigo membro de Pere Ubu Eric Drew Feldman, que tamén toca os teclados. O disco adoita a ser citado como o momento máis álxido do catálogo de Francis tras a separación dos Pixies, e está no posto 94 da lista de Pitchfork Media dos 100 mellores álbums dos 90.

## Listaxe de cancións 
## Notas
Díaz Baliño

O apelido **Díaz Baliño** pode referirse a algún dos oito fillos de Germán Díaz Teijeiro (Ortigueira, 04/12/1858 - A Coruña, marzo de 1929) e Camila Melitona Baliño López (Ferrol, 12/02/1865 - A Coruña, xaneiro de 1929), dos que varios se dedicaron a diferentes manifestacións artísticas, entre eles:
* **Camilo Díaz Baliño** (1889-1936),  escritor, pintor, escenógrafo e artista gráfico;
* **Indalecio Díaz Baliño** (1896-1952), delineante e escultor;
* **Ramiro Díaz Baliño** (1902-1972), comerciante e siluetista;
* **Lolita Díaz Baliño** (1905-1963), pintora e profesora.
Constantino Suárez Fernández

**Constantino Suárez Fernández**, coñecido co pseudónimo de **Españolito**, nado en Avilés o 10 de setembro de 1890 e finado en Madrid o 4 de marzo de 1941, foi un escritor e xornalista asturiano.

## Traxectoria 
Naceu en Avilés, fillo de Constantino Suárez Graíño e Visitación Fernández Graíño. Estudou o bacharelato en Oviedo e Xixón ata 1906, cando emigrou a Cuba. Despois de realizar diferentes traballos fundou unha librería e comezou a enviar crónicas e contos a xornais asturianos. Estes traballos foron publicados no *Diario de Avilés* e máis tarde comezou a colaborar con periódicos de Cuba como *Diario Español*, *Diario de la Marina* (ambos da Habana), *La Correspondencia* (Cienfuegos), *Voz Astur* (revista da Habana), *El Faro del Emigrante* e *El Emigrante*.

En 1921 regresou a España instalándose en Madrid pero mantivo a súa relación con Cuba enviando columnas aos periódicos cubanos. Colaborou nos periódicos madrileños *Heraldo de Madrid*, *La Esfera*, *Nuevo Mundo*, *Por Esos Mundos* e *España y América*. En 1923 en recoñecemento ao seu traballo outorgáronlle a Medalla ó mérito naval.

O 2 de xuño de 1924 casou en Avilés con Dolores Suárez, nesta época colaborou cos periódicos asturianos *El Noroeste*, *La Prensa*, *Región* e *La Voz de Avilés*.

En 1930 comezou a relacionarse con sectores republicanos. En 1931 foi nomeado interventor no Padroado de Misións Pedagóxicas, baixo a dirección de Luis Álvarez Santullano. Ao comezar a Guerra Civil foi agregado ao departamento de propaganda.

O 4 de marzo de 1941 faleceu en Madrid, sendo trasladado o seu corpo en 1952 ao panteón do Cemiterio Municipal de La Carriona de Avilés.

## Obras 
[miniatura|page=9|*Rafael o la alegría de ser español*, ilustrado por [Máximo Ramos.]]
* *Los flacos de la soberbia*.
* *¡Emigrantes...!* (1915)
* *Oros son triunfos* (1917)
* *Doña Capricho* (1919)
* *Ideas* (1919) recompilatorio das súas columnas.
* *Vocabulario cubano* (1919)
* *Galicia calumniada* (1923)
* *La verdad desnuda* (1924)
* *Isabelina* (1924)
* *Sin testigos y a oscuras* (1925)
* *Rafael, o la alegría de ser español* (1926), ilustrado por Máximo Ramos
* *El hijo de trapo* (1926)
* *Una sombra de mujer* (1927)
* *E. Sánchez Calvo. Apuntaciones biográficas* (1928)
* *Cuentistas asturianos* (1930)
* *Un hombre de nuestro tiempo* (1931)
* *Flórez Estrada. El Hombre, el pensador, las obras*. Edición preparada por Rafael Anes Álvarez (1992)
* *Escritores y artistas asturianos* (7 volumes, 1936-1959), a súa obra fundamental que ofrece unha completa referencia bio-bibliográfica da literatura de Asturias.

## Notas 
## Véxase tamén 
### Bibliografía 
* 
### Ligazóns externas 
* https://españolito.es
Alfredo Álvarez Pérez

**Alfredo Álvarez Pérez**, nado en Cortegada en 1868 e finado en Buenos Aires o 7 de novembro de 1924, foi un arquitecto e filántropo galego.

## Traxectoria 
Emigrou a Buenos Aires en 1885 co seu pai e o seu irmán Guillermo. Traballou como obreiro da construción e fíxose arquitecto. Construíu co seu irmán Guillermo a Embaixada de España en Buenos Aires. Foi socio fundador do Centro Gallego, para o que achegou un terreo, presidente do Consello de Administración do Banco Español del Río de la Plata, da Asociación Patriótica Española e da Azucarera Argentina. Foi presidente do Centro Gallego (1918-1923).

## Notas 
## Véxase tamén 
### Bibliografía 
* Artigo "ÁLVAREZ PÉREZ, Alfredo", en *Gran Enciclopedia Galega*.